Արծիվ (թերթ, Մոնրեալ)

«Արծիվ» («Ardziv», «Արծիւ»), ազգային, քաղաքական, երիտասարդական եռամսյա թերթ։ ՀՅԴ Կանադայի երիտասարդական միության պաշտոնաթերթ։

Պատմություն 
Լույս է տեսել 1991-1992 թվականներին Մոնրեալում։ Խմբագրակազմ՝ Շողեր Մարգարյան, Լիլիթ Սարաֆյան, Ծովինար Տեր-Խաչատուրյան։ Վերահրատարակվում է 2012 թվականից՝ հայերեն, ֆրանսերեն, անգլերեն։ 

Անդրադառնում է Սփյուռքի, մասնավորապես՝ կանադահայ երիտասարդության խնդիրներին, Հայ դատին, հայոց պատմությանը, հայ մշակույթին, Հայրենիք-Սփյուռք կապերին։ Տպագրում է նյութեր Հայաստանում և Արցախում տեղի ունեցող հասարակական, քաղաքական, սոցիալ-տնտեսական, մշակութային կարևոր իրադարձությունների մասին։ 

Տարածվում է Տորոնտոյի, Մոնրեալի, Լավալի, Քեմբրիջի, Սենտ Գաթյինզի, Համիլտոնի հայկական կենտրոններում։

Հայկական քաղաքական պարբերականներ
Կանադայի հայկական թերթեր
Հայկական հասարակական պարբերականներ
Հայկական մշակութային պարբերականներ